La sec gral d'Empresa i COneixement, Marta Felip, en la presentació
Les professions del comerç amb més futur es focalitzaran en crear experiències de compra úniques i en gestionar les noves tecnologies.
Aquesta és una de les principals conclusions de l'informe "Els nous llocs de treball en el comerç i les causes de l'alta rotació" de la Direcció General de Comerç, que s'ha presentat avui en el Movistar Centre en un acte inaugurat per la secretaria general d'Empresa i Coneixement, Marta Felip.
Aquest estudi s'emmarca en les actuacions de l'Agenda de Comerç 20/21, el full de ruta elaborat de la Direcció General de Comerç del Departament d'Empresa i Coneixement, per afrontar els reptes del sector.
En el marc de la presentació, la directora general de Comerç, Muntsa Vilalta, "el sector ha de fer front als reptes que suposen la irrupció de les tecnologies en els canvis de comportament del consumidor, uns canvis que també comporten noves maneres de vendre, i nous formats de venda.
Per afrontar aquests reptes, les empreses necessiten perfils adequats".
Segons Vilalta, "el comerç és un sector molt intensiu en persones, i aquest estudi ens ajudarà a saber quins són aquests perfils".
En aquest sentit, ha destacat que "entre els nous llocs identificats per l'estudi, destaquen especialment els que estan relacionats amb la millora de l'experiència de compra del client i consumidor final, aquesta és una de les tendències de futur més clares".
Així mateix, ha remarcat que " el sector retail reclamarà, cada cop més, persones amb competències professionals com la sensibilitat, la creativitat, o empatia; elements que van més enllà del coneixement tècnic, també imprescindible".
Donant continuïtat a aquesta acció, Vilalta ha anunciat la creació de la Taula de Formació en Retail, que integrarà representants del món acadèmic i empresarial, "per tal de donar resposta a les necessitats de les empreses als nous perfils professionals i adoptar solucions".
De la seva banda, l'autor de l'estudi, Josep Capell, ha assenyalat que "un altre dels reptes del sector és la professionalització, on cal ser valents.
Per internet no s'interacciona amb ningú, però si el client va a una botiga i té una mala experiència de compra, segurament no hi tornarà".
18 posicions amb més futur al retail
El treball -elaborat per la consultora CEINSA a partir d'entrevistes a empreses i professionals del sector, que han aportat el seus coneixement i punt de vista de com està evolucionant el comerç- fa una explicació detallada dels 18 llocs de treball amb major projecció en el retail.
Aquestes noves ocupacions donaran resposta a les grans tendències que viu el sector, arran sobretot de l'impacte de les noves tecnologies, la necessitat de generar experiències de compra úniques a uns consumidors que mai no havien estat tan ben informats i exigents, la importància que pren la logística fruit del creixement del canal de venda online, o els processos d'internacionalització que estan tenint lloc en l'actualitat.
Entre les competències que més es demanaran en el futur, a banda dels idiomes (indispensables en els processos d'internacionalització), destaquen les relacionades amb les habilitats comunicatives (empatia, sensibilitat, habilitat negociadora...), les actitudinals (inquietud o dinamisme), les relacionades amb un pensament analític, estratègic i creatiu i amb una certa orientació als resultats i al treball per projectes.
L'estudi descriu noves posicions –com el Customer Experience Manager o el Flagship Manager- i en re-formula d'altres ja existents, però que s'estan transformant i incorporant noves aptituds –com Key Account Manager o Director/a de Recursos Humans.
Així mateix, especifica si són llocs de treball orientats a grans empreses o per a pimes, i si es tracta de llocs de treball en el punt de venda o posicions en llocs corporatius.
L'àmbit de vendes és on s'ha identificat un major nombre de noves ocupacions:
En l'àmbit del Màrqueting, noves posicions com a conseqüència de l'impuls del comerç electrònic:
L'àmbit de la Logística, també demanda noves ocupacions per l'auge de la venda en línia:
L'àmbit de la Tecnologia és un dels directament afectats per la irrupció de les TIC:
En l'àmbit de la Protecció de dades:
En Recursos Humans, els perfils més demandats seran:
L'alta rotació de personal al retail, deguda sobretot a manca de formació, costa aproximadament 5 mesos de salari en el cas de llocs de base, i 6 per llocs de direcció i comandament
Segons assenyala l'estudi, el sector comerç té un elevat índex de rotació, del 13%.
Cal assenyalar que nivells molt baixos de rotació (o directament 0) tampoc són òptims perquè impedeixen la renovació dels equips, ni els excessivament elevats, perquè comporten pèrdua de competitivitat i augment de costos i requereix una anàlisi crítica per part de l'empresa.
En el sector retail històricament s'ha tendit a contractar personal jove que accepta una baixa retribució salarial, sense experiència laboral i per tant, sense càrregues laborals i que "es crema" fàcilment.
El 39% dels empleats del comerç tenen menys de 28 anys.
El perfil de venedor és el que té una major rotació en el mercat, motivat per la manca d'experiència, formació, horaris comercials, i salaris baixos.
En aquest sentit, l'informe apunta la importància del salari emocional, constatant que cada cop més, els candidats no només valoren el salari econòmic sinó també altres aspectes com la flexibilitat, la formació o les assegurances mèdiques.
De la mateixa manera, assenyala que les empreses han de buscar i trobar fórmules per motivar el personal, amb plans d'incentius, mesures de flexibilitat horària (amb temps lliure extra), programes de promoció i desenvolupament de carrera professional, major responsabilitat, recompenses econòmiques i sobretot, formació.
Segons apunta l'estudi, la formació és "l'antídot" contra la rotació i la insatisfacció dels empleats.
Els programes de formació són indispensables i cal anar actualitzant-los de manera contínua, ja que milloren la retenció talent i la productivitat.
Amb formació, remarca l'estudi, els empleats poden esdevenir "brand influencers", ja que tenen el contacte directe amb el públic, i estan en una posició privilegiada per construir imatge i experiència de marca.
Cal ajudar als empleats a entendre la seva influència, en positiu i en negatiu, i convertir-los en "ambaixadors de marca".
Així mateix, l'informe quantifica el cost de la rotació al sector comerç en el salari equivalent a 6 mesos per a directius, caps i comandaments, i de 5 mesos per al personal de base.
Aquest càlcul s'ha fet sumant el cost del temps des del comunicat de baixa, la formació inicial del nou treballador, i el mentoring per part d'altres treballadors.